Náttúrunni er sama, en þér?
"Með þessu erum við að vekja fólk til umhugsunar um náttúruna og hvernig maðurinn hefur áhrif á hana," segir Anna Katrín Guðmundsdóttir, en hún er verkefnastjóri sýningarinnar "Náttúrunni er sama - en þér?" sem sýnd er í Værlandet í Noregi.
Sýningin er sjófuglasýning sem samanstendur af stafrænum sýningaratriðum sem hafa það að markmiði að skapa einstaka upplifun hjá sýningargestum. Hún byggist að langstærstum hluta á gagnvirkum lausnum þar sem gestir verða um leið skapendur upplifunarinnar.
Margmiðlunarfyrirtækið Gagarín ehf. og Batteríið arkitektar ehf. hönnuðu sýninguna eftir að hafa unnið 1. verðlaun í boðssamkeppni um gerð hennar.
Grunnhugmynd sýningarinnar byggist á að útskýra fyrir gestum hvernig yfirvofandi umhverfisbreytingar af manna völdum ógna lífsskilyrðum sjófugla og manna á norðurhveli jarðar.
Stjórna flugi fuglsins
Meðal sýningaratriða má nefna "Bli eitt med fuglen" þar sem gestir samsama sig við einstakar fuglategundir. Í upphafi sér gesturinn lifandi skuggamynd sína birtast á vegg en með því að lyfta handleggjunum má umbreyta skuggamyndinni í þrívíða hreyfimynd af tiltekinni tegund. Gesturinn stjórnar síðan flugi fuglsins með hreyfingum sínum, bæði vængjaslætti hans og kalli.
Safnið verður í framtíðinni opið almenningi og ferðamönnum, en sýningin opnaði 15. júní.
"Með þessu erum við að vekja fólk til umhugsunar um náttúruna og hvernig maðurinn hefur áhrif á hana," segir Anna Katrín Guðmundsdóttir.
Hún er verkefnastjóri sýningarinnar "Náttúrunni er sama - en þér?" sem sýnd er í Værlandet í Noregi.
Sýningin er sjófuglasýning sem samanstendur af stafrænum sýningaratriðum sem hafa það að markmiði að skapa einstaka upplifun hjá sýningargestum.
Grunnhugmynd sýningarinnar byggist á að útskýra fyrir gestum hvernig yfirvofandi umhverfisbreytingar af manna völdum ógna lífsskilyrðum sjófugla og manna á norðurhveli jarðar.
Safnið verður í framtíðinni opið almenningi og ferðamönnum.